text: Voldsom bilbrand kunne ses vidt omkring
  26 juni 2017 kl. 04.32
  En bil udbrændte søndag kort før midnat midt i Vejen. Branden udviklede røg og meterhøje flammer, der kunne ses vidt omkring. 
  En personbil blev kort før midnat søndag flammernes bytte midt i Vejen.
  Bilen holdt på parkeringspladsen på Vestergade overfor banegården i Vejen, og bilen var omspændt af flammer, da brandvæsenet nåede frem.
  Bilen udbrændte totalt.
  - Bilen er så ødelagt, at det er omsonst at begynde at lede efter en brandårsag. Vi har dog ingen grund til at tro, at der skulle ligge noget kriminelt bag ildens opståen, siger vagtchef Ole Aamann, Syd- og Sønderjyllands Politi, mandag morgen til TV SYD.
  